หลายๆคนคงเคยไปทานหรือได้ยินชื่อเสียงร้านนี้กันมาบ้างไม่มากก็น้อย ร้านประจักษ์เริ่มต้นเปิดกิจการในปี 2452 ปัจจุบันก็เปิดมา 105 ปีแล้วค่ะ ที่นี่มีชื่อเสียงด้านเป็ดย่าง หมูกรอบ หมูแดงมีทั้งเป็นแบบข้าวและบะหมี่ หรือสั่งทานเป็นกับข้าวก็ได้ นอกจากนี้ยังมีอาหารตามสั่งประเภทอื่นๆอีกด้วย แต่ก่อนไปกินข้าวผัดกุ้งที่นี่บ่อย อร่อยดีค่ะ

ตัวร้านเป็นห้องแถว 1 ห้อง มี 2 ชั้น ปกติไปด้านล่างก็จะเต็ม ต้องขึ้นชั้น 2 ตลอดเลยค่ะ ขายดีจริงๆ วันที่กลับไปทานตั้งใจไปร้านนี้โดยเฉพาะ มีสั่งอาหารตามด้านล่างนี้เลยค่ะ
- ข้าวหน้าเป็ด (40 บาท) ไม่แพงและอร่อยเหมือนเดิม แต่เสียดายจานของตัวเองหนังเป็ดมีนิดเดียว T_T
- แกงจืดสาหร่ายหมูสับ (60 บาท) ปกติชอบสั่งมาทานคู่กับข้าวหน้าเป็ด หรือข้าวผัดกุ้ง อร่อยลื่นคอดีค่ะ
- เกี๊ยวเป็ดปูหมูกรอบ (100 บาท) จานนี้เพิ่งเคยทานค่ะ แปลกดีเพราะไม่เคยทานเป็นแบบน้ำ อร่อยใช้ได้ เกี๊ยวก็ได้เยอะดีค่ะ

สรุปมื้อนี้อิ่มมาก ในราคาถูกสุดๆค่ะ ^^